Video: Tier verras motoriste in Pretoria-Oos | Maroela Media
Hendrik Botha wat naby Donkerhoek woon, het aan Maroela Media gesê hy was omstreeks 07:15 op pad om sy kinders skool toe te neem en het oudergewoonte met 'n agterpaadjie na die Curro Hazeldean-skool toe gery. "Toe ek weer so om 'n draai kom, toe sien ek die tier daar in die pad staan."
Hy sê hoewel dit 'n ongewone gesig is, het hy dadelik besef dat dit 'n tier is. Die tier was egter nie aggressief nie en het soms opgestaan en 'n bietjie geloop voor sy weer gaan lê het.
"Ek is lid van 'n natuurbewaringsgroep hier in ons omgewing en iemand het op hierdie groep laat weet van die tier in die pad. Die mense het gesê die tier behoort waarskynlik aan Farm Inn [Country Hotel and Wildlife Sanctuary] en iemand het hulle laat weet. Later het die mense hier aangekom om die tier te verdoof en terug te vat."
Botha het 'n video geneem van die tier, enkele oomblikke nadat sy met 'n verdowingspyl geskiet is.
Pedro Michaletos, die eienaar van Farm Inn, het aan Maroela Media gesê dit is steeds 'n raaisel hoe die tier ontsnap het. "Ek dink nog altyd my kampe is so goed dat ander mense maar by my kan kom kers opsteek oor wilde katte en hier ontsnap een van die tiere," het hy gesê.
"Ons is besig met 'n ondersoek om vas te stel hoe sy ontsnap het en sal beslis verhoed dat dit weer gebeur. Gelukkig het niemand seergekry nie en is die tier ook nie beseer nie, so die storie het darem 'n gelukkige einde."
Volgens Michaletos is die tier nou weer rustig saam met ander tiere terug in 'n kamp by Farm Inn.
Maroela Media,kan julle asb berig oor die kat in virginia wat mense so op hol het asb.
Ons was onlangs by Farm Inn en ek moet se, ek was baie teleurgestel. Glo my, die kampe is nie so goed nie..dit is skokkend hoe verwaarloos die plek lyk. Die diere lyk darem versorg, maar vader gee my krag, iemand moet inspeksie gaan doen daar… ek is seker dit is nie op standaard nie. Die hokke waarin die puma en "mountain lions" is, is vrek klein. Mens kry sommer so bedrukte gevoel.
Hoekom word my kommentaar nie geplaas nie Maroela?
Wat-ek-lees – Ek is gewoond daaraan dat dit dadelik wys, nie nodig vir sulke kommentaar nie. Ek was geensins lelik nie, net 'n vraag gevra. Daar is altyd een in die drink water…
Ek was ook in Mei 2016 by die Farm Inn en was geskok oor hoe verwaarloos die plek lyk
.Daar was 2 Luiperde in die kleinste draad-omheining en die diere het op en af geloop wat sooo hartseer was. Dit wat ek waargeneem het van die Farm Inn, kan dit geensins beskou word as 'n "wildlife sanctuary" nie. Ek sal voorstel dat daar ernstig gekyk word na sulke instansies wat die wilde diere uitbuit vir wins.!!!!!!!!